text: Giganttransporter strandet ved grænsen
  03 august 2013 kl. 10.37
  Masser af sværdgods er strandet i Danmark og kan ikke komme ud i Europa på grund af problemerne med motorvejsbroen over Kielerkanalen.
  De fleste lastbiler har mulighed for at køre en omvej uden om broen, men specialtransporterne med blandt andet vindmøller skal først 
  indhente en tilladelse, før de kan køre ad andre ruter, og det kan tage op til fire uger at få sådan en tilladelse.
  Det frustrerer Steven Beck fra transportfirmaet Torben Rafn og Co. fra Vojens. De har nu to strandede vindmøllesektioner, der var kørt til 
  grænsen lige inden broen blev lukket for specialtransport.
  - Selvfølgelig har det økonomiske konsekvenser. Vi har også mange vogne udstationeret i tyskland, som vi ikke kan hive hjem fordi de 
  kører på tvangsruter også selvom de kører tomme, så vi har ikke mulighed for at få dem hjem og serviceret, det skal vi så have gjort i udlandet.
  Hvor stort tallet er, det ved jeg ikke, siger Steven Beck til TV SYD.
  